Pühapäeval Saudi Araabias alanud 42. Dakari ralli avaetapil võidutsesid autode arvestuses leedulased Vaidotas Zala ja Saulius Jurgelenas (Agrorodeo).
Zala ja Jurgelenas läbisid 319 kilomeetri pikkuse etapi Jeddahist Al Wajhi kolme tunni ning 19.04 minutiga. Leedu duo edestas teiseks tulnud Stephane Peterhanselit (Prantsusmaa) ja Pauolo Fiuzat (Portugal) (Bahrain JCW X-Raid Team) kahe minuti ja 14 sekundiga. Kolmanda koha said hispaanlased Carlos Sainz ja Lucas Cruz (Bahrain JCW X-Raid Team), kaotades liidritele kahe minuti ja 50 sekundiga.
Tiitlikaitsjad Nasser Al-Attiyah (Katar) ja Matthieu Baumel (Prantsusmaa) (Toyota Gazoo Racing) olid avaetapil viiendad (+5.33).
Dakari ralli jätkub esmaspäeval sõidetava 367-kilomeetrise etapiga Al Wajhist Neomi. Kokku on kavas 12 etappi, ralli lõppeb 17. jaanuaril.
Toimetaja: Kristo Tamm